Rugby Australia (Rugby AU), tot 2017 bekend as die Australiese Rugbyunie (Engels: Australia Rugby Union, afgekort "ARU"), is die beheerliggaam van rugby in Australië. Rugby AU is by Wêreldrugby geaffilieer en organiseer verskeie nasionale spanne, insluitend die Wallabies, Australië se nasionale senior rugbyspan.
Die bestuurstrukture van die ARU is in Desember 2012 hersien na 'n oorsig van die voormalige federale senator en Minister van Sport, Mark Arbib.
Die lede van die ARU (aandeelhouers) sluit die unies in wat Australië se deelstate en gebiede verteenwoordig, tesame met die Superrugbykonsessies in dié land, en die Rugbyuniespelersvereniging (RUPA). Lede oefen hul stemreg uit op die ARU se jaarlikse algemene vergadering. Volgens die grondwet wat in 2012 aanvaar is, het elk van die agt bestaande lidunies en RUPA 'n afgevaardigde met een toegewese stem. Daarnaas het elke Superrugbykonsessie 'n afgevaardigde met een stem. Soos dit tans staan word slegs die Rebels en die Waratahs onafhanklik geadministreer, wat beteken dat die stemme van die ander drie spanne effektief deur die onderskeie lidunies wat die spanne besit, bepaal. Laastens kry lidunies met meer as 50 000 geregistreerde spelers 'n bykomende stem. Slegs Nieu-Suid-Wallis en Queensland voldoen aan hierdie vereiste. Dit bring die totale aantal stemme op sestien. Die ARU het ook 'n aantal geaffilieerde groepe wat nie stemreg het nie.
↑ (en) Arbib, Mark (2012). "Verbetering van die bestuur van Australiese Rugby" (PDF). Australian Rugby. Geargiveer vanaf die oorspronklike (PDF 0.8 MB) op 31 Maart 2016. Besoek op 13 April 2016.
↑ 2,0 2,1 2,2 "ARU neem geskiedkundige stap na lede stem vir grondwetlike verandering". Australian Rugby (in Engels). 10 Desember 2012. Geargiveer vanaf die oorspronklike op 11 April 2016. Besoek op 12 April 2016.